Extinction Rebellion

Η Extinction Rebellion (συντομογραφία: XR) είναι κοινωνικοπολιτικό κίνημα που χρησιμοποιεί τη μη βίαιη αστική απείθεια για να διαδηλώσει για την κλιματική αλλαγή, την απώλεια της βιοποικιλότητας, τον κίνδυνο της εξαφάνισης ανθρώπινου είδους και την οικολογική κατάρρευση.

Η οργάνωση ιδρύθηκε στο Ηνωμένο Βασίλειο το Μάιο του 2018 με περίπου εκατό ακαδημαϊκούς να υπογράφουν την υποστήριξη τους στις δράσεις της οργάνωσης τον Οκτώβριο του 2018. Οι διαμαρτυρίες ξεκίνησαν στα τέλη Οκτωβρίου από τους Ρότζερ Χάλαμ, Γκέιλ Μπράντμπρουκ και άλλους, διεξάγοντας διάφορες πράξεις πολιτικής ανυπακοής στο Λονδίνο. 

Τον Απρίλιο του 2019 ακτιβιστές του κινήματος κατέλαβαν τέσσερα σημαντικά μέρη του Λονδίνου: το Όξφορντ Σίρκους, το Μαρμπλ Αρτς, την γέφυρα Βατερλώ και την περιοχή γύρω από την Πλατεία του Κοινοβουλίου.

Επικαλείται έμπνευση από λαϊκά κινήματα όπως το Occupy, το κίνημα ανεξαρτησίας του Γκάντι, τις σουφραζέτες, τους Τζιν Σαρπ, τον Μάρτιν Λούθερ Κινγκ και άλλους εξέχοντες αγωνιστές για τα πολιτικά δικαιώματα. Το κίνημα θέλει να ευαισθητοποιήσει όλο τον κόσμο για την αναγκαιότητα της επείγουσας δράσεις για τη κλιματική αλλαγή. Ένας μεγάλος αριθμός ακτιβιστών του κινήματος έχουν συλληφθεί, ενώ κάποιοι έχουν φυλακιστεί, όπως συνέβη και με τη σύλληψη της επιτροπής των 100 το 1961. 

Το σύμβολο του κινήματος είναι μια κλεψύδρα, ως μια προειδοποίηση ότι ο χρόνος είναι πολύ σημαντικός για πολλά είδη.

Απαιτήσεις, Αρχές & Αξίες του κινήματος

Απαιτήσεις 

 Οι κυβερνήσεις πρέπει να πουν την αλήθεια ανακηρύσσοντας κατάσταση έκτακτης κλιματικής και οικολογικής κατάστασης, και δουλεύοντας με τους κατάλληλους θεσμούς ώστε να επικοινωνήσουν την επιτακτική ανάγκη για αλλαγή.
 Οι κυβερνήσεις πρέπει να δράσουν τώρα για να σταματήσει να υπάρχει απώλεια της βιοποικιλότητας και να μειωθούν οι εκπομπές αερίων του θερμοκηπίου έως το μηδέν, μέχρι το 2025.
 Οι κυβερνήσεις πρέπει να διοικούνται από τις αποφάσεις μίας Συνέλευσης των Πολιτών που θα δουλευεί υπέρ της κλιματικής και οικολογικής δικαιοσύνης.

Αρχές και Αξίες 
Κάθε άτομο ή ομάδα μπορεί να διοργανώνει αυτόνομα και να λάβει δράση στο όνομα και πνεύμα της XR αρκεί η δράση αυτή να σέβεται τις αρχές και τις αξίες του XR. Με αυτόν το τρόπο, η δύναμη αποκεντρωποιείται, δηλαδή δεν χρειάζεται να ζητηθεί άδεια από κάποια κεντρική ομάδα ή αρχή.

 "Έχουμε ένα κοινό όραμα αλλαγής-δημιουργώντας έναν κόσμο που θα φροντίσει τις επόμενες 7 γενιές.
 Ξέρουμε ότι η αποστολή μας είναι αναπόδραστη. Κινητοποίηση του 3.5% του πληθυσμού για να επιτευχθεί συστημική αλλαγή - σαν μία "οργάνωση που ωθείτε από δυναμική".
 Χρειαζόμαστε μία αναγεννητική κουλτούρα. Δημιουργούμε μια κουλτούρα που είναι υγιής, ανθεκτική και προσαρμοστική.
 Προκαλούμε ευθέως τους εαυτούς μας και αυτό το τοξικό σύστημα. Αφήνουμε την ασφαλή ζώνη της άρνησης ώστε πράξουμε για την αλλαγή.
 Εκτιμούμε την έκφραση και την μάθηση. Ακολουθούμε έναν κύκλο δράσης, έκφρασης, μάθησης και προγραμματίζουμε για περισσότερη δράση. Μαθαίνουμε από άλλα κινήματα και πλαίσια όπως και από τις εμπειρίες μας.
 Τους καλωσορίζουμε όλους και κάθε κομμάτι τους, δουλεύοντας ενεργά για να δημιουργήσουμε έναν πιο δίκαιο και ασφαλές χώρο.
 Αμφισβητούμε ενεργητικά την εξουσία. Γκρεμίζουμε ιεραρχίες ισχύος για μία ισότιμη συμμετοχή.
 Αποφεύγουμε τις κατηγορίες και την δυσμένεια. Όλοι μας ζούμε και έχουμε διαδεχτεί ένα τοξικό σύστημα, κανείς όμως δεν φταίει γι'αυτό.
 Είμαστε ένα μη-βίαιο δίκτυο. Χρησιμοποιούμε μια στρατηγική και τακτικές μη-βίας ως τον πιο αποτελεσματικό τρόπο να φέρουμε αλλαγή.
 Βασιζόμαστε στην αυτοοργάνωση και αποκέντρωση. Δημιουργούμε τις συλλογικές δομές που χρειαζόμαστε για να προκαλέσουμε την εξουσία."

Ιστορία 
Η Extinction Rebellion είναι ένα παγκόσμιο κίνημα που χρησιμοποιεί μη βίαιη πολιτική ανυπακοή σε μια προσπάθεια να σταματήσει η μαζική εξαφάνιση και να ελαχιστοποιηθεί ο κίνδυνος κοινωνικής κατάρρευσης. Στις 31 Οκτωβρίου 2018, Βρετανοί ακτιβιστές συγκεντρώθηκαν στην πλατεία του Κοινοβουλίου στο Λονδίνο για να πραγματοποιήσουν την Διακήρυξη της Επανάστασης κατά της βρετανικής κυβέρνησης. Το κλίμα τις επόμενες εβδομάδες ήταν πολύ φορτισμένο. Έξι χιλιάδες επαναστάτες συγκεντρώθηκαν στο Λονδίνο για να μπλοκάρουν ειρηνικά πέντε μεγάλες γέφυρες στον Τάμεση. Δέντρα φυτεύτηκαν στη μέση της πλατείας του Κοινοβουλίου, και ανοίχτηκε μια τρύπα για να θάφτεί ένα φέρετρο που αντιπροσωπεύει το μέλλον μας. Οι επαναστάτες προσκολλήθηκαν στις πύλες του Παλάτι του Μπάκινχαμ καθώς διάβαζαν ένα γράμμα στη Βασίλισσα. Το Extinction Rebellion γεννήθηκε. Η έκκληση για επανάσταση έγινε παγκόσμια, με ομάδες να εμφανίζονται την επόμενη εβδομάδα στην Ευρώπη, τις ΗΠΑ και αργότερα σε όλον το κόσμο. Χωρίς ηγέτες και πραγματικά παγκόσμιες, όλες οι ομάδες έκαναν το κίνημα ισχυρότερο, φέρνοντας νέες προοπτικές, σοφία, τεχνογνωσία, ενέργεια και έμπνευση.

Δείτε επίσης 

 Γκρέτα Τούνμπεργκ
 Μαθητικές κινητοποιήσεις για το κλίμα

Παραπομπές

Εξωτερικοί σύνδεσμοι 
 rebellion.global

Κινήματα και οργανώσεις για την κλιματική αλλαγή